Telegram|  |
|  
Telegram Android 6.0 Lollipop sistemoje, versija 3.3 |
| Kūrėjas | Telegram Messenger LLP |
| Pirmoji versija | 2013 m. birželio 30 d. |
| Stabili versija | Android - 4.3.1, iOS - 4.3, Windows Phone - 2.6, kompiuterinė versija - 1.1.23, macOS programėlė - 3.2 |
| Platforma | Android, iOS, Windows, Windows Phone (Windows 10 Mobile), macOS, Linux, naršyklės svetainė |
| Dydis | priklauso nuo įrenginio |
| Kalba | anglų, ispanų, vokiečių, olandų, italų, arabų, portugalų, korėjiečių + įvairūs vartotojų paketai, skirti kitoms kalboms |
| Tipas | socialinis tinklas |
| Licencija | GNU GPLv2 ar GPLv3 |
| Svetainė | telegram.org |

**„Telegram"** – nemokama, pelno nesiekianti, atvirojo kodo programėlė, skirta susirašinėjimams ir pokalbiams, veikianti debesų kompiuterijos pagrindu. „Telegram" programėlė veikia beveik visose populiariausiose platformose, įskaitant „Android", „iOS", „Windows Phone", „Windows NT", „macOS" ir „Linux". Vartotojai gali siųsti pranešimus ir keistis nuotraukomis, vaizdo ir garso įrašais, lipdukais, įvairių tipų failais. Taip pat yra pasirenkamas šifruojamasis bendravimas, t. y. nuo galo-iki galo bendravimas, kuomet serveryje nėra jokių duomenų apie tokį bendravimą ir viskas yra šifruojama.

„Telegram" pagrindinis rėmėjas yra Pavelas Durovas. Šios programėlės kodas yra atvirojo tipo, nors taip pat naudoja dalį uždaro kodo, bet pirminis kodas ne visada yra iškart paskelbiamas, kadangi programėlės serverio pusės kodas yra uždaro tipo ir patentuotas. Paslauga taip pat teikia API kodą nepriklausomiems kūrėjams. 2016 metų vasario mėn. „Telegram" pranešė, kad kasdien 100 milijonų aktyvių vartotojų persiunčia vidutiniškai 15 milijardų žinučių per dieną.

2023 m. visame pasaulyje „Telegram" naudojosi daugiau kaip 800 mln. aktyvių vartotojų.

Apsauga buvo daug kartų tikrinta. Šios programėlės veikimo principo kritikai tikina, kad „Telegram" apsaugos modelis yra pažeistas dėl savo, kitokio tipo protokolo, kuris niekada nebuvo įrodytas būnant patikimu ir saugiu bei dėl slapto bendravimo neįgalinimo iškart. „Telegram" taip pat sulaukė kritikos dėl plataus teroristinės ISIS organizacijos vartojimo.

Pasak „Telegram" savininko, 2017 metų balandį „Telegram" turėjo virš 40 milijonų aktyvių vartotojų Irane, tokiu būdu pralenkiant visas kitas panašaus pobūdžio programėles.

Istorija
--------

### Vystymasis

Pirmą kartą „Telegram" buvo paleista 2013 metais brolių Nikolajaus ir Pavelo Durovų, kurie prieš tai buvo sukūrę socialinį tinklą „VKontakte" Rusijoje. Nikolajus Durovas sukūrė specialų MTProto protokolą, kurio remiasi ši paslauga.

„Telegram" yra registruota kaip angliška LLP bei amerikietiškojo LLC tipo bendrovė. Paslaugos teikėjai teigia, jog būstinė įsikūrusi Berlyne Vokietijoje. Ši bendrovė įprastai neturi savo faktinės pastovios būstinės, nes programuotojų komanda nori išvengti įvairių vyriausybių įtakos programėlės vystyme. Pavelas Durovas paliko Rusiją ir pareiškė, jog jis keis savo gyvenamąją šalį su savo maža programuotojų grupele.

### Vartojimo apimtys

2013 metų spalio mėn. „Telegram" turėjo 100 tūkst. aktyvių vartotojų. 2014 m. kovą „Telegram" pranešė, kad turi 35 mln. aktyvių, bent kartą per mėnesį prisijungiančių vartotojų, taip pat 15 mln. vartotojų, kurie prisijungė bent kartą per dieną. Tą patį 2014 metų mėnesį, Pietų Korėjos vyriausybė pradėjo skatinti savo piliečius pradėti vartoti būtent šią programėlę. 2014 metų gruodį, „Telegram" turėjo 50 milijonų aktyvių vartotojų, kurie siuntinėdavo virš milijardo žinučių per dieną, bei po 1 milijoną naujų vartotojų, užsiregistruojančių kiekvieną savaitę. Vartojimo apimtys dvigubinosi per penkis mėnesius, išsaugo iki 2 milijardų kasdienių žinučių. 2015 metų rugsėjį, oficialioj svetainėj buvo pranešta, jog pasiektas 60 milijonų aktyvių vartotojų skaičius, taip pat 12 milijardų žinučių buvo išsiūsta kasdien. 2016 metų vasarį, „Telegram" pranešė pasiekę 100 milijonų aktyvių vartotojų, prisijungiančių per mėnesį, 350 tūkst. naujų vartotojų prisijungdavo kasdien bei buvo peržengta 15 milijardų kasdienių žinučių riba.

Galimybės
---------

### Paskyra

„Telegram" paskyros yra tiesiogiai susietos su telefono numeriais, taip suteikiant galimybę patvirtinti tam tikrus veiksmus SMS žinute ar telefono skambučiu. Vartotojai gali naudotis paslauga daugeliu prietaisų vienu metu bei gauti pranešimus tiesiai į visus juos. Prijungti įrenginiai gali būti atjungti po vieną ar visi iškart. Susietasis numeris gali būti bet kada pakeistas, ir visi kontaktai iškart gauną naują numerį, jeigu turi senąjį. Papildomai, vartotojai gali susigalvoję sau priskirti vartotojo vardą arba pseudonimą, kurio gali rašyti visi kiti vartotojai, taip neatskleidžiant senojo numerio. „Telegram" paskyros gali būti ištrintos bet kada arba po šešių mėnesio neaktyvumo laikotarpio, kuris gali būti pasirinktinai pratęstas nuo 1 mėnesio iki 1 metų. Vartotojai gali nustatyti *paskutinį kartą matytas/-a prieš...* (*last seen*) pranešimo matomumą bei tipą, kad įvairūs vartotojai matytų vis kitokį pranešimą ir vis kitaip.

Įprastinis metodas, skirtas prisijungti prie paskyros, yra SMS žinutė ar telefono skambutis. Kai kuriose šalyse, kur ši veikla sekama, pvz. Irane, Rusijoje, vartotojams siūloma įgalinti dviejų žingsnių tipo patvirtinimą, t. y. kai vartotojas neprivalo naudoti telefono žinute gauto kodo, bet gali naudoti slaptažodį. Tai nėra privaloma.

### Pranešimai per debesį

„Telegram" pranešimai yra siunčiami per debesį, taip iškart pasiekiant visus vartotojo įrenginius. Vartotojai gali keistis nuotraukomis, vaizdo bei garso įrašais, kitais failais, siekiančiais iki 1,5 GB. Vartotojai gali siųsti žinutes privačiai bei grupėms iki 10 tūkst. vartotojų. Išsiųsti pranešimai gali būti redaguoti bei ištrinti per 48 valandas nuo išsiuntimo. Tai suteikia galimybę ištaisyti klaidas ir pašalinti žinutes, išsiųstas per klaidą. Pranešimai yra užšifruojami bei siunčiami per savą MTProto protokolą, per kurį duomenys yra užšifruojami, o šifrai laikomi daugelyje įvairių serverių. Tai suteikia galimybę apsaugoti privačią informaciją nuo įsilaužėlių bei svetimų asmenų. Pranešimai bei kiti duomenys lieka serveriuose iki kol yra ištrinami.

Šaltiniai
---------

1. ↑  Telegram F.A.Q, "...making profits will never be an end-goal for Telegram."
2. ↑  Why Telegram has become the hottest messaging app in the world, The Verge. Nuoroda tikrinta 25 February 2014. "Telegram operates as a non-profit organization, and doesn’t plan to charge for its services."
3. 1 2  „List of Telegram applications". 6 February 2014.
4. ↑  „Telegram FAQ". 9 August 2015.
5. ↑  „Latest commits from official repository (Android version)". *Github*. 10 April 2016. `{{cite web}}`: Cite has empty unknown parameter: `|dead-url=` (pagalba)
6. ↑  „Biggest social media platforms 2023". *Statista*. Nuoroda tikrinta 2023-11-11.
7. ↑  „Iran targets Telegram app as it seeks to control news ahead of May election - Committee to Protect Journalists". *cpj.org* (anglų). Nuoroda tikrinta 2017-05-18.
8. ↑  „Telegram - Android Apps on Google Play". *play.google.com*. Nuoroda tikrinta 19 November 2015.
9. ↑  „Telegram Messenger on the App Store". *App Store*. Nuoroda tikrinta 19 November 2015.
10. ↑  Brandom, Russell (6 October 2014). „Surveillance drives South Koreans to encrypted messaging apps". *The Verge*. Nuoroda tikrinta 19 November 2015.
11. ↑  Hakim, Danny (2 December 2014). „Once Celebrated in Russia, the Programmer Pavel Durov Chooses Exile". *The New York Times*. Nuoroda tikrinta 19 November 2015.
12. ↑  Shu, Catherine (27 October 2013). „Meet Telegram, A Secure Messaging App From The Founders Of VK, Russia's Largest Social Network". *TechCrunch*. Nuoroda tikrinta 18 March 2016.
13. ↑  *Telegram Hits 35M Monthly Users, 15M Daily With 8B Messages Received Over 30 Days*, TechCrunch, 24 March 2014
14. ↑  *Telegram Reaches 1 Billion Daily Messages*, Telegram, 8 December 2014
15. ↑  *Telegram Hits 2 Billion Messages Sent Daily*, Telegram, 13 May 2015
16. ↑  Lomas, Natasha (21 September 2015). „Telegram Now Seeing 12BN Daily Messages, up From 1BN in February". *Techcrunch*. Nuoroda tikrinta 19 November 2015.
17. ↑  Burns, Matt (23 February 2016). „Encrypted Messaging App Telegram Hits 100M Monthly Active Users, 350k New Users Each Day". *TechCrunch*. Nuoroda tikrinta 23 February 2016.
18. 1 2  Lopez, Miguel, *Configurando Telegram en el iPhone, en la web y en el Mac*, Applesfera. Nuoroda tikrinta 4 gruodžio 2014
19. ↑  Munizaga, Jonathan (1 December 2014). „Telegram ya permite migrar conversaciones y contactos a una línea nueva" (ispanų). Wayerless. Suarchyvuotas originalas 2014-12-19. Nuoroda tikrinta 2 December 2014. `{{cite web}}`: Nežinomas parametras `|trans_title=` ignoruotas (`|trans-title=` suggested) (pagalba)
20. ↑  Mateo, David G (1 December 2014). „Telegram ahora permite traspasar mensajes al cambiar de número" (ispanų). TuExperto. Nuoroda tikrinta 2 December 2014.
21. ↑  „Secure Messaging App Telegram Adds Usernames And Snapchat-Like Hold-To-View For Media". Techcrunch. 23 October 2014. Nuoroda tikrinta 23 October 2014.
22. ↑  „Hiding Last Seen Time - Done Right". Nuoroda tikrinta 18 May 2017.
23. ↑  „Telegram: una alternativa gratuita a WhatsApp con ventajas y algún punto oscuro" (ispanų). 1 March 2014. Nuoroda tikrinta 4 December 2014. `{{cite web}}`: Nežinomas parametras `|trans_title=` ignoruotas (`|trans-title=` suggested) (pagalba)
24. ↑  „Supergroups 10,000: Admin Tools & More". *Telegram*. 30 June 2017. `{{cite news}}`: Cite has empty unknown parameter: `|dead-url=` (pagalba)
25. ↑  *Unsend Messages, Network Usage, and More*, Telegram, 3 January 2017. Nuoroda tikrinta 4 balandžio 2017
26. ↑  „Telegram Privacy Policy". *Telegram*. Nuoroda tikrinta 17 January 2016.